
Адмирал, Ищхъэрэ флотым и унафэщIу щыта Головко А. Г.
фэеплъ-бюст хуэгъэувыным и IуэхукIэ
Къэбэрдей-Балъкъэр Республикэм
и Iэтащхьэм и Указ
Адмирал, 1941 — 1945 гъэхэм екIуэкIа Хэку зауэшхуэм и илъэсхэм Ищхъэрэ флотым и унафэщIу щыта Головко А. Г. и фэеплъыр мыкIуэдыжын щIын мурадкIэ, «Тхыдэ мыхьэнэ зиIэ къэхъукъащIэхэр, апхуэдэуи ехъулIэныгъэшхуэхэр зиIэ цIыхухэу Къэбэрдей-Балъкъэр Республикэм и пащхьэм фIыщIэ хэхахэр щызиIэхэм я фэеплъыр мыкIуэдыжын щIыным и IуэхукIэ» Къэбэрдей-Балъкъэр Республикэм и Закон №94-РЗ-м, 2012 гъэм дыгъэгъазэм и 18-м къыдагъэкIам, и 7-нэ статьям и 1-нэ Iыхьэм тету, унафэ сощI:
Адмирал, 1941 — 1945 гъэхэм екIуэкIа Хэку зауэшхуэм и илъэсхэм Ищхъэрэ флотым и унафэщIу щыта Головко Арсений Григорий и къуэм и фэеплъ-бюстыр Налшык къалэм Головко А. Г. и цIэр зэрихьэу иIэ уэрамым тет унэ №22-м и пщIантIэм щыгъэувын.
Къэбэрдей-Балъкъэр Республикэм и Правительствэм зэфIигъэкIын хуейщ мы Указыр гъэзэщIэным ехьэлIа Iуэхухэр.
Мы Указыр зэрагъэзащIэм кIэлъыплъыныр и пщэ илъхьэн Къэбэрдей-Балъкъэр Республикэм и Правительствэм и УнафэщIым и къуэдзэ Хъубий М. Б.
Къэбэрдей-Балъкъэр Республикэм
и Iэтащхьэ КIУЭКIУЭ Казбек
Налшык къалэ
2020 гъэм шыщхьэуIум и 31-м
№115-УГ
